**SENAT UNIVERSITAR**

**HOTĂRÂREA NR. 1**

**A SENATULUI UNIVERSITAR DIN DATA DE 19.01.2023**

În temeiul Legii Nr. 1/2011 – Legea Educaţiei Naţionale şi a Cartei Universitare, Senatul U.M.F. „Carol Davila” din Bucureşti întrunit în data de 19.01.2023, hotărăşte:

[**Art. 1.** Se aprobă *Regulamentului propriu privind concursul de admitere la Universitatea de Medicină și Farmacie “Carol Davila” din Bucureşti pentru anul universitar 2023–2024*, calendarul, tematica și bibliografia aferente concursului de admitere sesiunea Iulie 2023, pentru cele patru facultăți (Anexele 1-6).](https://umfcd.ro/educatie/admitere-licenta/regulament-propriu-privind-concursul-de-admitere-la-universitatea-de-medicina-si-farmacie-carol-davila-din-bucuresti-pentru-anul-universitar-2023-2024/)

[**Art. 2.** Se aprobă *Metodologia proprie de școlarizare a românilor de pretutindeni în învăţământul superior de stat din România, pe locuri de studii fără plata taxelor de școlarizare, dar cu bursă, respectiv, fără plata taxelor de școlarizare, dar fără bursă, pentru anul universitar 2023-2024* (Anexele 7-8).](https://umfcd.ro/educatie/admitere-straini/admitere-romani-de-pretutindeni-2023/)

[**Art. 3.** Se aprobă *Metodologia și calendarul de admitere a cetățenilor internaționali la studii universitare de licență, la Facultatea de Medicină – program de studiu în limba engleză* (Anexele 9-10).](https://umfcd.ro/educatie/admitere-straini/metodologie-inscriere-limba-engleza-2023-2024/)

[**Art. 4.** Se aprobă *Metodologia și calendarul de admitere a cetățenilor internaționali la studii universitare de licență, la Facultatea de Stomatologie – program de studiu în limba engleză* (Anexa 11).](https://umfcd.ro/educatie/admitere-straini/admitere-studenti-internationali-facultatea-de-stomatologie-engleza-2023-2024/)

[**Art. 5.** Se aprobă *Metodologia și calendarul de admitere a cetățenilor internaționali la studii universitare de licență, la Facultatea de Farmacie – program de studiu în limba franceză* (Anexa 12).](https://umfcd.ro/educatie/admitere-straini/admitere-studenti-internationali-facultatea-de-farmacie-franceza-2023-2024/)

**Art. 6.** Se aprobă *Metodologia și calendarul de înscriere la studii universitare de licență în limba română la Universitatea de Medicină și Farmacie “Carol Davila” din București în anul I – an universitar 2023-2024 pentru cetățenii internaționali din țările terțe uniunii europene* (Anexa 13).

**Art. 7.** Se aprobă propunerea Dlui Prof. Univ. Dr. Bogdan Ovidiu Popescu de acordare a titlului de *Doctor Honoris Causa* Dlui Prof. Univ. Dr. Mircea Cărtărescu, Universitatea București (Anexa 14).

**Art. 8.** Se aprobă propunerea Dlui Prof. Univ. Dr. Silviu Pițuru de acordare a titlului de *Doctor Honoris Causa* Dlui Prof. Univ. Dr. Simone Grandini, Universitatea din Siena (Anexa 15).

[**Art. 9.** Se aprobă *Metodologia de finanțare a publicațiilor științifice prin programul “Publish not Perish” 2023*  (Anexa 16).](https://umfcd.ro/wp-content/uploads/2023/CERCETARE/PROGRAMUL_PUBLISH_NOT_PERISH/METODOLOGIA%20PROGRAM%20PUBLISH%20NOT%20PERISH%202023.pdf)

**Art. 10.** Se aprobă propunerea de trimitere a cazului Dnei Asist. Univ. Dr. Adam Mihaela Mădălina către *Comisia de analiză a abaterilor disciplinare*, în vederea efectuării demersurilor ce se impun (Anexa 17).

**Art. 11.** Se aprobă propunerea de suspendare, pe parcursul investigării abaterilor disciplinare, a activității didactice desfășurate în cadrul UMFCD de către Dna. Asist. Univ. Dr. Adam Mihaela Mădălina (Anexa 17).

**Art. 12.** Se aprobă solicitările de prelungire pentru 12 studenți doctoranzi (Anexa 18).

[**Art. 13.** Se aprobă *Metodologia de admitere la studiile universitare de doctorat – sesiunea Iulie 2023* (Anexa 19).](https://umfcd.ro/wp-content/uploads/2023/SCOALA_DOCTORALA/ADMITERE_DOCTORAT_2022_2023/Metodologie%20admitere%20doctorat%20UMFCD_2022_2023.pdf)

[**Art. 14.** Se aprobă *Metodologia de acordarea a burselor de studiu pentru studenții doctoranzi care au cetăţenia unui stat terţ al Uniunii Europene, Spaţiului Economic European și Confederaţiei Elveţiene* (Anexa 20).](https://umfcd.ro/wp-content/uploads/2023/SCOALA_DOCTORALA/ADMITERE_DOCTORAT_2022_2023/Metodologie%20Burse%20Doctoranzi%20NonUE.pdf)

**Art. 15.** Se aprobă cererile de acordare a calității de membru al Școlii Doctorale din cadrul I.O.S.U.D.- Universitatea de Medicină și Farmacie ”Carol Davila” din București, în urma constatării îndeplinirii standardelor specifice, pentru trei cadre didactice abilitate: Prof. Univ. Dr. Tănase Alina Daniela – domeniul Medicină, Conf. Univ. Dr. Ulici Alexandru – domeniul Medicină, Conf. Univ. Dr. Olaru Octavian Tudorel – domeniul Farmacie (Anexa 21).

[**Art. 16.** Se aprobă *Metodologia Senatului in vederea aplicarii prevederilor Legii Nr. 310/2022 privind aprobarea OG Nr. 18/2021 pentru modificarea si completarea Legii Nr. 95/2006A* (Anexa 22).](https://umfcd.ro/wp-content/uploads/2023/RUNOS/ALTE_INFORMATII/Metodologia%20Senatului%20in%20vederea%20aplicarii%20prevederilor%20Legii%20Nr.%20310_2022%20privind%20aprobarea%20OG%20Nr.%20182021%20pentru%20modificarea%20si%20completarea%20Legii%20Nr.%2095_2006A.pdf)

**Art. 17.** Se aprobă propunerile Senatului UMFCD pentru Șefii de secții clinice - cadre didactice UMFCD cu cel mai înalt grad de predare, din cadrul spitalelor din subordinea Ministerului Sănătății și ASSMB (Anexa 23).

**Art. 18.** Se aprobă propunerile Senatului UMFCD pentru Șefii de secții clinice – alte cadre didactice UMFCD din cadrul spitalelor din subordinea Ministerului Sănătății și ASSMB, în condițiile renunțării la ocuparea acestor funcții de către cadrele didactice cu cel mai înalt grad de predare (Anexa 24).

**Art. 19.** Se aprobă propunerea de atribuire a statutului de “clinic” *Secției de Nefrologie* din cadrul *Spitalului Clinic Județean de Urgență Ilfov* (Anexa 25).

**Art. 20.** Se aprobă propunerea de atribuire a statutului de “clinic” *Compartimentului de* *Oncologie Medicală* în cadrul *Institutului Clinic Fundeni* (Anexa 26).

**Art. 21.** Se aprobă propunerea de atribuire a statutului de “clinic” *Secției de Hematologie III* din cadrul *Institutului Clinic Fundeni* (Anexa 27).

**Art. 22.** Se aprobă propunerea de numire temporară, până la organizarea alegerilor, a Dnei. Conf. Univ. Dr. Iancu Mihaela Adela în funcția de șef de disciplină la *Disciplina Medicină de Familie*, Facultatea de Medicină (anexa 28).

**Art. 23**. Se aprobă *Regulament**ul de organizare și funcționare al* *Institutului de Cercetare-Dezvoltare în Genomică* (Anexa 29).

**Art. 24.** Se aprobă propunerea de *Structură organizatorică a Institutului de Cercetare-Dezvoltare în Genomică* (Anexa 30).

**Art. 25.** Se aprobă propunerea de *Stat de funcții al Institutului de Cercetare-Dezvoltare în Genomică* (Anexa 31).

**Art. 26.** Se aprobă propunerile din partea Senatului UMFCD pentru *Consiliul de Administrație al* *Institutului de Cercetare-Dezvoltare în Genomică,* în persoana Domnilor Conf. Univ. Dr. Radu Eugen (Disc. Microbiologie III Spitalul Universitar de Urgență București) și Prof. Univ. Dr. Bohîlțea Laurențiu Camil (Disc. Genetică Medicală).

**Art. 27.** Se aprobă propunerea privind oportunitatea achiziționării serviciilor de evaluare financiară și tehnică a imobilului situat în Str. Avrig Nr. 3-5, Sector 2, București, în vederea unei posibile cumpărări, precum și transmiterea unei scrisori de intenție privind stabilirea unei perioade de exclusivitate pentru tranzacționarea acestuia (Anexa 32).

Președinte Senat,

**PROF. UNIV. DR. DRAGOȘ VINEREANU**

**Avizat Serviciul Juridic și Contencios,**

Consilier Juridic Raluca-Andreea Stănescu